ארתור סובייך

ארתור סובייך (נולד ב-12 ביוני 1990 ברודה שלונסקה) הוא כדורגלן פולני המשחק כחלוץ בלך פוזנן.

קריירת מועדונים
סובייך התחיל לשחק בקבוצת רוך חוז'וב, בה שיחק במשך ארבע שנים. ביולי 2010, עבר לשחק במדי פולוניה ורשה תמורת מיליון אירו. אחרי עונה אחת בלבד, בה כבש 9 שערים ב-23 משחקי ליגה, זכה בתואר "תגלית השנה" בליגת העל הפולנית.

ב-30 ביוני 2011, סובייך עבר למועדון הבונדסליגה הנובר 96, כאשר חתם על חוזה תלת-שנתי במועדונו החדש. במאי 2013, המועדון הכריז שהוא האריך את חוזהו של סובייך עד ל-30 ביוני 2017. עם תום חוזהו, שוחרר סובייך מהקבוצה.

בקיץ 2017 חתם סובייך בדרמשטאדט 98 מהבונדסליגה השנייה. סובייך שיחק במועדון עונה אחת, ובסיומה חזר למולדתו פולין, שם חתם בלכיה גדנסק.

ב-15 בינואר 2020, סובייך חתם בפתיח קארגומרוק מליגת העל הטורקית.

קריירה בינלאומית

לאחר ששיחק בנבחרת פולין עד גיל 21, סובייך קיבל את זימונו הראשון לנבחרת הפולנית הבכירה במאי 2010. משחק הבכורה שלו במדיה היה מול פינלנד, אחרי שנכנס כמחליף במקום אירנוש יילן בדקה ה-89 של המשחק שהסתיים בתוצאת תיקו 0-0. הוא כבש את שערו הראשון עבור מולדתו ב-22 במאי 2012, בניצחון 0–1 במשחק הידידות מול לטביה.

הוא נמנה בסגל נבחרת פולין לטורניר הגמר של יורו 2012.

קישורים חיצוניים

כדורגלנים פולנים
חלוצי כדורגל פולנים
רודה שלונסקה: כדורגלנים
כדורגלני רוך חוז'וב
כדורגלני פולוניה ורשה
כדורגלני הנובר 96
כדורגלני דרמשטאדט 98
כדורגלני לכיה גדנסק
כדורגלני לך פוזנן
כדורגלני פתיח קארגומרוק
כדורגלני נבחרת פולין
כדורגלני יורו 2012
פולנים שנולדו ב-1990